Ego A. dominus Rupis-Fortis, omnibus præsentes litteras inspecturis, notum facio, quod cum discordia esset inter religiosos viros abbatem et conventum Reomaensem, ex una parte, et nos, ex altera, super Borda sita juxta molendinum Sancti-Joannis, apud Asiacum, et super clausura prati sui juxta prioratum de Aziaco, per bonos viros, videlicet Abraham, priorem de Vaucia, et dominum Andream de Sauvoisiaco, pacificati sumus in hunc modum: quod Borda jam dicta, ita maneat, quod abbas, vel prior de Asiaco non possunt aliquem in eadem amasire, et quod dicta clausura prati maneat et fiat sicut est incepta. Et ad majorem firmitatem hujus rei, ad instantiam supradicti abbatis et supradictorum mediatorum, videlicet prioris de Vaucia, et domini de Savoisiaco, in testimonium hujus rei præsentes litteras sigillavi. Actum, anno Domini millesimo ducentesimo tricesimo-nono, mense martio.